Sag anlagt den 17. oktober 2014 – ZZ m.fl. mod Kommissionen
(Sag F-112/14)
Processprog: fransk
Parter
Sagsøgere: ZZ m.fl. (ved advokat S. Orlandi)
Sagsøgt: Europa-Kommissionen
Søgsmålets genstand og beskrivelse af tvisten
Påstand om annullation af ansættelsesmyndighedens afgørelser om, ifølge de nye karriere- og forfremmelsesregler, der er gældende efter ændringen af tjenestemandsvedtægten pr. 1. januar 2014, at indplacere sagsøgerne som »senioradministrator i en overgangsstilling« og ifølge sagsøgerne at fratage dem retten til forfremmelse i lønklasse AD 14, og om at det fastslås, at artikel 30, stk. 3, i bilag XIII til vedtægten er ulovlig.
Sagsøgernes påstande
Annullation af afgørelserne om at indplacere sagsøgerne som »senioradministrator i en overgangsstilling«.
Det fastslås, at artikel 30, stk. 3, i bilag XIII til vedtægten er ulovlig.
Europa-Kommissionen tilpligtes at betale sagens omkostninger.